proxectonos/corpus_dominio_legal_administrativo_tmp huggingface dataset:
ORDE do 18 de xullo de 2023 pola que se extingue a autorización do centro privado Breogán, de Vigo, por cesamento das actividades docentes.
Consellería de Cultura, Educación, Formación Profesional e Universidades — III. Outras disposicións — 01/08/2023

A persoa representante da titularidade do centro privado (CPR) Breogán, de Vigo, solicita a extinción da autorización por cesamento das actividades docentes a partir do curso 2023/24.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Extinción da autorización
Extinguir, de conformidade co artigo 17.1 do Decreto 133/1995, do 10 de maio, por cesamento das actividades docentes, por instancia da titularidade do centro, a autorización do centro privado (CPR) Breogán, de Vigo, código 36010836, con efectos do día 31 de agosto de 2023.
Artigo 2.
Inscrición no rexistro de centros
A extinción da autorización dará lugar á correspondente inscrición no Rexistro de Centros da Comunidade Autónoma de Galicia.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 18 de xullo de 2023
CORRECCIÓN DE ERROS. Decreto 98/2023, do 22 de xuño, polo que se fixan os prezos públicos pola prestación de servizos académicos e administrativos nas universidades públicas do Sistema universitario de Galicia para o curso académico 2023/24.
Consellería de Cultura, Educación, Formación Profesional e Universidades — I. Disposicións xerais — 11/07/2023

Advertido erro no dito decreto, publicado no
Diario Oficial de Galicia
número 124, do venres 30 de xuño de 2023, cómpre facer a seguinte corrección:
Na páxina 40636, no punto 3. Outras ensinanzas de máster oficiais (prezo dun crédito).
Onde di:
3. Outras ensinanzas de máster oficiais (prezo dun crédito).
Debe decir:
3. Outras ensinanzas de máster oficiais (prezo dun crédito).
ORDE do 29 de xuño de 2023 pola que se amplía a dotación orzamentaria da Orde do 19 de abril de 2023 pola que se establecen as bases reguladoras para a concesión de axudas á apicultura e se convocan para o ano 2023 (códigos de procedemento MR506A e MR506B).
Consellería do Medio Rural — III. Outras disposicións — 07/07/2023

Mediante a Orde do 19 de abril de 2023 (DOG núm. 87, do 8 de maio) convocáronse para o ano 2023 as axudas á apicultura que teñen por obxecto establecer as bases reguladoras das axudas destinadas á mellora das condicións xerais de produción e comercialización dos produtos apícolas, no marco da intervención sectorial apícola recollida no Plan estratéxico nacional da política agrícola común (PAC) do Reino de España 2023-2027, en réxime de concorrencia competitiva (códigos de procedemento MR506A e MR506B).
O financiamento das axudas, recollido na orde de convocatoria no artigo 18, efectuarase con cargo á aplicación orzamentaria 14.04.713E.770.2 dos orzamentos da Comunidade Autónoma de Galicia, inicialmente por un importe de 1.323.229,98 euros (un millón trescentos vinte e tres mil douscentos vinte e nove euros con noventa e oito céntimos). Esta axuda está cofinanciada polo Feaga da UE ata un 50 %, o Ministerio de Agricultura, Pesca e Alimentación ata un 25 % e a porcentaxe restante pola Xunta de Galicia.
A orde recolle no punto 3 do seu artigo 18 a posibilidade de incrementar a dotación orzamentaria previamente á resolución do expediente se existe unha xeración, ampliación ou incorporación de crédito con fondos adicionais. De acordo con isto, procede ampliar as axudas á apicultura por un importe de oitenta e nove mil setecentos sesenta euros con vinte e cinco céntimos (89.760,25 €), sendo a suma total da dotación orzamentaria da convocatoria, resultante despois da ampliación, dun millón catrocentos doce mil novecentos noventa euros con vinte e tres céntimos (1.412.990,23 €).
Na súa virtude, de conformidade co disposto no artigo 30.1.3 do Estatuto de autonomía de Galicia e no uso das facultades que me confiren o artigo 14 da Lei 9/2007, do 13 de xuño, de subvencións de Galicia, e a Lei 1/1983, do 22 de febreiro, de normas reguladoras da Xunta e da súa Presidencia,
Artigo único
1. A dotación orzamentaria prevista para as axudas á apicultura convocadas para o ano 2023, de acordo coa Orde do 19 de abril de 2023 (DOG núm. 87, do 8 de maio), increméntase no importe de oitenta e nove mil setecentos sesenta euros con vinte e cinco céntimos (89.760,25 €) na aplicación orzamentaria 14.04.713E.770.2.
2. En todo caso, a concesión das axudas reguladas na dita orde estará limitada á dispoñibilidade orzamentaria.
3. A ampliación prevista no artigo único desta orde non afecta o prazo de presentación de solicitudes establecido na Orde do 19 de abril de 2023.
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 29 de xuño de 2023
EXTRACTO da Orde do 29 de xuño de 2023 pola que se amplía a dotación orzamentaria da Orde do 19 de abril de 2023 pola que se establecen as bases reguladoras para a concesión de axudas á apicultura e se convocan para o ano 2023 (códigos de procedemento MR506A e MR506B).
Consellería do Medio Rural — III. Outras disposicións — 07/07/2023

BDNS (Identif.): 692275.
De conformidade co previsto no artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
1. A dotación orzamentaria prevista para as axudas á apicultura convocadas para o ano 2023, de acordo coa Orde do 19 de abril de 2023 (DOG núm. 87, do 8 de maio), increméntase no importe de oitenta e nove mil setecentos sesenta euros con vinte e cinco céntimos (89.760,25 €) na aplicación orzamentaria 14.04.713E.770.2.
2. En todo caso, a concesión das axudas reguladas na dita orde estará limitada ás dispoñibilidades orzamentarias.
3. A ampliación prevista no artigo único desta orde non afecta o prazo de presentación de solicitudes establecido na Orde do 19 de abril de 2023.
Santiago de Compostela, 29 de xuño de 2023
EXTRACTO da Resolución do 23 de xuño de 2023 pola que se ordena a publicación do Acordo do Pleno do 22 de xuño de 2023 polo que se modifican as bases e se convoca o IV Premio de investigación Carlos G. Otero Díaz.
Consello de Contas de Galicia — III. Outras disposicións — 07/07/2023

BDNS (Identif.): 707104.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap-minhap.bdnstrans/index).
Primeiro.
Persoas beneficiarias
Autores ou coautores de traballos de investigación que teñan o seu domicilio en calquera dos Estados membros da Unión Europea, que poderán ter a condición de persoa física ou grupo de investigación composto por persoas físicas, baixo a coordinación dun dos seus integrantes, que actuará como representante do grupo e responsable do traballo para os efectos oportunos.
Segundo.
Obxecto
Distinguir aqueles traballos de investigación cuxo contido garde relación coa prevención da corrupción nas administracións públicas.
Terceiro.
Bases reguladoras
Acordo do Pleno do Consello de Contas do 23 de setembro de 2019 polo que se crea o Premio de investigación Carlos G. Otero Díaz e se establecen as bases reguladoras para a súa concesión, publicado mediante a Resolución do conselleiro maior do 29 de outubro de 2019 (DOG núm. 215, do 12 de novembro), modificadas mediante a Resolución do conselleiro maior do 23 de maio de 2022, pola que se publica o Acordo do Pleno do 18 de maio de 2022 (DOG núm. 110, do 9 de xuño), e pola Resolución do conselleiro maior do 23 de xuño de 2023, pola que se publica o Acordo do Pleno do Consello de Contas do 22 de xuño de 2023.
Cuarto.
Financiamento
O premio previsto nesta convocatoria farase efectivo con cargo á aplicación orzamentaria 02.01.111C.481.01 dos orzamentos xerais da Comunidade Autónoma de Galicia para o ano 2023.
Quinto.
Importe
A dotación económica do IV Premio de investigación Carlos G. Otero Díaz é de 4.500 euros, distribuídos da seguinte forma:
a) Primeiro premio: 3.000 euros.
b) Segundo premio: 1.500 euros.
c) Accésits: no caso de seren declarados desertos o primeiro e o segundo premios, poderanse conceder ata tres accésits de 1.000 euros cada un.
Sexto.
Prazo de presentación
O prazo iníciase o día seguinte ao da publicación da convocatoria e remata o 15 de novembro de 2023.
Santiago de Compostela, 23 de xuño de 2023
ORDE do 22 de xuño de 2023 pola que se autoriza a inclusión da Escola de Música das Pontes no Rexistro de Escolas de Música e Danza da Comunidade Autónoma de Galicia.
Consellería de Cultura, Educación, Formación Profesional e Universidades — III. Outras disposicións — 04/07/2023

A representación da Asociación Cultural y Recreativa Amigos de la Música-Banda de Música de As Pontes solicita a inscrición da Escola de Música das Pontes no Rexistro de Escolas de Música e Danza da Comunidade Autónoma de Galicia, de conformidade coa Orde do 11 de marzo de 1993, que regula as condicións de creación e funcionamento destas escolas.
Logo de realizar os trámites que establece a normativa vixente, a Xefatura Territorial da Coruña achega o expediente cos correspondentes informes.
Por isto, por proposta da Dirección Xeral de Centros e Recursos Humanos,
Artigo 1.
Inscrición no Rexistro de Escolas de Música
Autorizar a inclusión no Rexistro de Escolas de Música e Danza da Comunidade Autónoma de Galicia da escola de música que se sinala:
Denominación: Escola de Música das Pontes.
Código do centro: 15033289.
Domicilio: rúa Monte Caxado, 8.
Localidade: As Pontes de García Rodríguez.
Concello: As Pontes de García Rodríguez.
Código postal: 15320.
Provincia: A Coruña.
Titular: Asociación Cultural y Recreativa Amigos de la Música-Banda de Música de As Pontes.
Artigo 2.
Réxime xurídico
Esta escola queda sometida ao réxime de escolas de música e danza, segundo o establecido na Orde do 11 de marzo de 1993 e aos servizos de inspección correspondentes.
Artigo 3.
Revisión da autorización
O centro deberá solicitar a oportuna revisión da inscrición cando teñan que modificarse calquera dos datos sinalados nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 22 de xuño de 2023
ORDE do 21 de xuño de 2023 pola que se autoriza a inclusión da Escola de Música Lira de San Miguel de Oia no Rexistro de Escolas de Música e Danza da Comunidade Autónoma de Galicia.
Consellería de Cultura, Educación, Formación Profesional e Universidades — III. Outras disposicións — 04/07/2023

A representación da Agrupación Musical Lira de San Miguel de Oia solicita a inscrición da Escola de Música Lira de San Miguel de Oia no Rexistro de Escolas de Música e Danza da Comunidade Autónoma de Galicia, de conformidade coa Orde do 11 de marzo de 1993, que regula as condicións de creación e funcionamento destas escolas.
Logo de realizar os trámites que establece a normativa vixente, a Xefatura Territorial de Pontevedra achega o expediente cos correspondentes informes.
Por isto, por proposta da Dirección Xeral de Centros e Recursos Humanos,
Artigo 1.
Inscrición no Rexistro de Escolas de Música
Autorizar a inclusión no Rexistro de Escolas de Música e Danza da Comunidade Autónoma de Galicia da escola de música que se sinala:
Denominación: Escola de Música Lira de San Miguel de Oia.
Código do centro: 36025207.
Domicilio: Camiño de Currás, 34.
Localidade: San Miguel de Oia.
Concello: Vigo.
Código postal: 36390.
Provincia: Pontevedra.
Titular: Agrupación Musical Lira de San Miguel de Oia.
Artigo 2.
Réxime xurídico
Esta escola queda sometida ao réxime de escolas de música e danza, segundo o establecido na Orde do 11 de marzo de 1993, e aos servizos de inspección correspondentes.
Artigo 3.
Revisión da autorización
O centro deberá solicitar a oportuna revisión da inscrición cando teña que modificarse calquera dos datos sinalados nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 21 de xuño de 2023
CORRECCIÓN DE ERROS. Resolución do 16 de maio de 2023, da Dirección Xeral de Formación Profesional, pola que se ditan instrucións para a preinscrición, admisión, matrícula e organización académica nas escolas oficiais de idiomas de Galicia no curso 2023/24.
Consellería de Cultura, Educación, Formación Profesional e Universidades — III. Outras disposicións — 04/07/2023

Tras advertir erros na dita resolución, que se publicou no
Diario Oficial de Galicia
número 102, do mércores 31 de maio de 2023, cómpre facer as seguintes correccións:
Na páxina 33079, onde di: «Para esta modalidade, os cursos de nivel integrado A2 impartiranse no primeiro cuadrimestre e as probas de certificación realizaranse no mes de febreiro. Os cursos de nivel B1 impartiranse no segundo cuadrimestre e as probas de certificación realizaranse no mes de xuño», debe dicir: «Para esta modalidade, os cursos de nivel integrado A2 impartiranse no primeiro cuadrimestre e os de nivel B1, no segundo. As probas de certificación para cada nivel realizaranse ao remate do cuadrimestre correspondente».
Na páxina 33087, onde di: «O alumnado dos cursos ordinarios terá dereito a unha convocatoria de probas ordinaria que terá lugar, con carácter xeral, na primeira quincena do mes de xuño, e outra, extraordinaria, que se realizará a partir do 20 de xuño de 2024. Nos cursos intensivos e de nivel integrado que se realicen no primeiro cuadrimestre, a convocatoria ordinaria será no mes de febreiro e a extraordinaria será na primeira quincena do mes de xuño», debe dicir: «O alumnado dos cursos ordinarios terá dereito a unha convocatoria de probas ordinaria que terá lugar, con carácter xeral, na primeira quincena do mes de xuño, e outra extraordinaria, que se realizará a partir do 20 de xuño de 2024. Nos cursos intensivos e de nivel integrado que se realicen no primeiro cuadrimestre a convocatoria ordinaria será ao remate do primeiro cuadrimestre e a extraordinaria coincidindo coa convocatoria ordinaria dos cursos anuais».
ACORDO do 3 de xullo de 2023 polo que se fai pública a distribución de espazos gratuítos de propaganda electoral, nos medios de comunicación de titularidade pública, a favor das entidades políticas concorrentes ás eleccións ao Congreso dos Deputados e ao Senado convocadas polo Real decreto 400/2023, do 29 de maio, efectuada pola Comisión de Radio e Televisión o día 30 de xuño de 2023 e aprobada por esta xunta electoral provincial o 3 de xullo.
Xunta Electoral Provincial da Coruña — III. Outras disposicións — 05/07/2023

En cumprimento do previsto na Instrución nº 4/2011, do 24 de marzo, da Xunta Electoral Central, de interpretación do artigo 66 da Lei orgánica do réxime electoral xeral, no relativo ás garantías de respecto aos principios de pluralismo, igualdade, proporcionalidade e neutralidade informativa polos medios de comunicación en período electoral, acorda a publicación no
Diario Oficial de Galicia
do anuncio de aprobación da proposta de distribución de espazos gratuítos de propaganda electoral, nos medios de comunicación de titularidade pública, efectuada pola Comisión de Radio e Televisión o día 30 de xuño de 2023, a favor das entidades políticas concorrentes ás eleccións ao Congreso dos Deputados e ao Senado que teñen dereito a espazos gratuítos de propaganda electoral. Así mesmo, farase constar que as entidades políticas que se consideren afectadas poderán examinar a dita proposta e os seus antecedentes, na Secretaría desta xunta, no prazo preclusivo do día seguinte ao da publicación do acordo, e formular ante esta xunta electoral, dentro do mesmo prazo, as reclamacións ou recursos que consideren oportunos.
A Coruña, 3 de xullo de 2023
RESOLUCIÓN do 30 de xuño de 2023, da Dirección Xeral de Formación para o Emprego e Orientación, pola que se redistribúen os créditos orzamentarios recollidos na Orde do 3 de xaneiro de 2023 pola que se establecen, para o período 2023-2025, as bases reguladoras polas que se rexerán as accións formativas do Plan de formación para o emprego (persoas traballadoras ocupadas) e se realiza a súa primeira convocatoria para os exercicios 2023-2024 (código de procedemento TR302A).
Consellería de Promoción do Emprego e Igualdade — III. Outras disposicións — 11/07/2023

Mediante a Orde do 3 de xaneiro de 2023, que se publicou no Diario Oficial de Galicia número 27, do 8 de febreiro, establecéronse as bases reguladoras para a concesión de subvencións no marco do Plan de formación para o emprego (persoas traballadoras ocupadas) e realizouse a súa convocatoria para os exercicios 2023 e 2024 (código de procedemento TR302A).
No artigo 45 desta orde recóllese o financiamento das axudas previstas, con cargo ás aplicacións orzamentarias 11.50.323B.471.0 e 11.50.323B.481.0, código de proxecto 2013 00493, cunha contía inicial de 7.772.334,00 €, distribuída entre as anualidades 2023 (3.772.334,00 €) e 2024 (4.000.000,00 €).
Unha vez instruídos os expedientes e obtida a relación de accións formativas que van ser subvencionadas, xa que cumpren coas condicións establecidas nas bases reguladoras e resultaron seleccionadas por aplicación dos criterios de avaliación recollidos no artigo 15 das citadas bases, cómpre realizar unha redistribución do crédito entre as distintas aplicacións orzamentarias, en función do tipo de entidade que vai impartir a formación (empresas privadas ou entidades sen ánimo de lucro).
De acordo co disposto no artigo 31 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro (DOG núm. 20, do 29 de xaneiro) cando a contía total máxima das subvencións convocadas se distribúa entre distintos créditos orzamentarios, a alteración da devandita distribución non precisará de nova convocatoria pero si das modificacións que procedan no expediente de gasto e da publicación nos mesmos medios que a convocatoria.
Por todo o anterior,
Primeiro. Modificar o crédito destinado ás axudas convocadas na Orde do 3 de xaneiro de 2023 pola que se establecen, para o período 2023-2025, as bases reguladoras polas que se rexerán as accións formativas do Plan de formación para o emprego (persoas traballadoras ocupadas) e se realiza a súa primeira convocatoria para os exercicios 2023-2024 (código de procedemento TR302A), redistribuíndo o crédito previsto na dita orde para as anualidades 2023 e 2024 da seguinte maneira, sen variar o orzamento total:
Segundo. Esta modificación, unha vez publicada no Diario Oficial de Galicia, non implicará apertura de prazo para presentar novas solicitudes.
Santiago de Compostela, 30 de xuño de 2023
ORDE do 3 de xullo de 2023 pola que se fixa o prezo privado para a venda ao público dunha publicación.
Vicepresidencia Primeira e Consellería de Presidencia, Xustiza e Deportes — III. Outras disposicións — 11/07/2023

O artigo 50 da Lei 6/2003, do 9 de decembro, de taxas, prezos públicos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos aos que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo do informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente podan aplicarse subvencións reguladoras. Para estes efectos, a consellería correspondente remitirá á de Economía e Facenda, o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
».
Na súa virtude, vista a proposta formulada pola Vicepresidencia Primeira e Consellería de Presidencia, Xustiza e Deportes, e logo do informe favorable da Consellería de Facenda e Administración Pública, esta consellería
Artigo único:
1. Queda aprobado o prezo privado de venda ao público da publicación editada pola Vicepresidencia Primeira e Consellería de Presidencia, Xustiza e Deportes que se relaciona no anexo.
2. Este prezo entenderase con IVE incluído.
Disposición final única
Esta orde entrará en vigor o día seguinte ao da súa publicación no
Diario Oficial de Galicia
Santiago de Compostela, 3 de xullo de 2023
Normativa en materia de espectáculos públicos e actividades recreativas de Galicia. Guía explicativa: 7 €.
ORDE do 30 de xuño de 2023 pola que se fixa o prezo privado para a venda ao público dunha publicación editada pola Fundación Cidade da Cultura.
Consellería de Cultura, Educación, Formación Profesional e Universidades — III. Outras disposicións — 11/07/2023

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
».
Na súa virtude, vista a proposta formulada pola Consellería de Cultura, Educación, Formación Profesional e Universidades e logo do informe favorable da Consellería de Facenda e Administración Pública, esta consellería
Artigo único
1. Queda aprobado o prezo privado de venda ao público da publicación editada pola Fundación Cidade da Cultura que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 30 de xuño de 2023
– Cidades no tempo: A Coruña. 30 €.
RESOLUCIÓN do 5 de xullo de 2023, da Secretaría Xeral da Emigración, pola que se fai pública a convocatoria do XIII Pleno do Consello de Comunidades Galegas.
Presidencia da Xunta de Galicia — III. Outras disposicións — 11/07/2023

En cumprimento do establecido no artigo 16 do Decreto 111/2015, do 6 de agosto, polo que se aproba o Regulamento de organización e funcionamento do Consello de Comunidades Galegas, coa conformidade do presidente da Xunta de Galicia,
Facer pública a convocatoria do Pleno do Consello de Comunidades Galegas, que terá lugar os días 22 e 23 de setembro de 2023 en Ourense.
Santiago de Compostela, 5 de xullo de 2023
RESOLUCIÓN do 5 de xullo de 2023, da Secretaría Xeral da Emigración, pola que se fai pública a convocatoria da reunión da Comisión Delegada do Consello de Comunidades Galegas.
Presidencia da Xunta de Galicia — III. Outras disposicións — 11/07/2023

En cumprimento do establecido no artigo 28 do Decreto 111/2015, do 6 de agosto, polo que se aproba o Regulamento de organización e de funcionamento do Consello de Comunidades Galegas, coa conformidade do presidente da Xunta de Galicia,
Facer pública a convocatoria e a orde do día da reunión da Comisión Delegada do Consello de Comunidades Galegas, que terá lugar o día 21 de setembro de 2023 en Ourense.
Santiago de Compostela, 5 de xullo de 2023
RESOLUCIÓN do 29 de xuño de 2023 pola que, en execución de sentenza, se complementa a oferta de emprego público desta universidade e dos seus entes adscritos para o ano 2022.
Universidade de Santiago de Compostela — III. Outras disposicións — 06/07/2023

O día 31 de maio de 2022, ten lugar a publicación no DOG da Resolución do 25 de maio de 2022 pola que se publica a oferta de emprego público desta universidade e dos seus entes adscritos para o ano 2022.
O día 18 de xullo de 2022, ten lugar a publicación no DOG da Resolución do 11 de xullo de 2022 pola que se corrixe a oferta de emprego público para o ano 2022.
O día 28 de febreiro de 2023, dítase a Sentenza 23/2023, do Xulgado do Contencioso-Administrativo de Lugo, en virtude do cal se estima o recurso contencioso-administrativo interposto contra a Resolución do 25 de maio de 2022 (DOG núm. 103, de 31 de maio) pola que se publica a oferta de emprego público da Universidade de Santiago de Compostela (USC) e dos seus entes adscritos para o ano 2022, seguido como procedemento abreviado nº 243/2022, e se condena a USC a ditar, en execución desa sentenza, unha nova resolución que complemente a anterior, para os únicos efectos de engadir a praza que viña ocupando a demandante do dito procedemento con anterioridade ao 1 de xaneiro de 2016.
O día 14 de xuño de 2023 notifícaselle á USC a dilixencia de ordenación do 5 de xuño de 2023 en que se declara a firmeza da sentenza.
O día 15 de xuño de 2023 dítase a resolución reitoral pola que se resolve, en execución de sentenza, que se dite resolución que complemente a OEP para o ano 2022 da USC e os seus entes adscritos para engadir a praza que viña ocupando a demandante nos autos referidos ut supra, con anterioridade ao 1 de xaneiro de 2016.
A dita praza pertence á categoría de técnico especialista de investigación, grupo IIII.1, polo que complementaría o anexo VI da oferta de 2022, que engade prazas no ámbito do persoal empregado investigador que cumpran os criterios previstos nas disposicións adicionais sexta e oitava da Lei 20/2021, incluído o persoal indefinido non fixo declarado con posterioridade á entrada en vigor desta lei.
En vista do anterior, e en virtude das competencias que me outorgan os estatutos da Universidade de Santiago de Compostela,
Modificar o anexo VI, oferta de estabilización extraordinaria de prazas de persoal empregado investigador, da oferta de emprego público desta universidade e dos seus entes adscritos para o ano 2022, mediante a inclusión da praza que se indica:
Santiago de Compostela, 29 de xuño de 2023
EXTRACTO da Resolución do 5 de xullo de 2023 pola que se convocan as axudas de contratación para o Programa de retención de talento investigador para o ano 2023.
Universidade de Vigo — III. Outras disposicións — 06/07/2023

BDNS (Identif.): 705845.
De acordo co disposto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode atopar na Base de datos nacional de subvencións https://www.infosubvenciones.es/bdnstrans/GE/es/convocatoria/705845
Primeiro.
Requisitos da persoa solicitante
a) Ser ou ter sido persoal investigador a tempo completo da Universidade de Vigo na modalidade Marie Curie Individual Fellowship, investigador/a principal das convocatorias de proxectos do Ministerio de Retos de Investigación, Xeración de Conocimiento, que fosen anteriormente posdoutorais de convocatorias de carácter competitivo, das indicadas nesta letra ou equivalentes, ou Xoves investigadores(as) (Xin), Juan de la Cierva-incorporación, modalidade B, da Xunta de Galicia, e que a data de finalización do seu contrato estea comprendida entre o 1 de xaneiro de 2023 e o 31 de decembro de 2023, acumulando nese momento unha antigüidade mínima no posto de dous anos de forma continuada na Universidade de Vigo (agás interrupcións nos contratos directamente motivadas polas datas de resolución das convocatorias correspondentes).
b) Dispor da acreditación da ANACA ou da ACSUG como profesor/a contratado/a doutor/a ou ben como profesor/a titular de universidade.
c) Non ter avaliación negativa na convocatoria correspondente ao seu contrato.
Non poderán participar aquelas persoas que finalizasen voluntariamente a súa relación contractual coa Universidade de Vigo antes da data de remate do prazo de presentación de solicitudes.
Segundo.
Obxecto
A presente convocatoria ten como obxectivo a realización dun proceso selectivo para a contratación como persoal laboral temporal de catro investigadoras ou investigadores doutoras/es que desenvolvesen a súa actividade investigadora posdoutoral na Universidade de Vigo no cadro de determinados programas competitivos internacionais, nacionais e autonómicos.
Terceiro.
Bases reguladoras
Resolución do 5 de xullo de 2023 pola que se convocan as axudas de contratación para o Programa de retención de talento investigador da Universidade de Vigo para o ano 2023.
Cuarto.
Contía
A contía total do crédito destinado a estas axudas será de seiscentos quince mil douscentos euros (615.200 €) con cargo á aplicación orzamentaria 0000 421S 140.09 de cada un dos exercicios en que se desenvolva, no marco das dispoñibilidades orzamentarias da Universidade de Vigo.
Quinto.
Prazo de presentación de solicitudes
Desde o 7 ata o 20 de xullo de 2023.
Vigo, 5 de xullo de 2023
RESOLUCIÓN do 23 de xuño de 2023 pola que se publica o plan de estudos de máster universitario en Eficiencia Enerxética e Sustentabilidade.
Universidade da Coruña — III. Outras disposicións — 06/07/2023

O máster universitario en Eficiencia Enerxética e Sustentabilidade obtivo a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, e a autorización da Comunidade Autónoma de Galicia para a súa implantación. O carácter oficial do título e a súa inscrición no Rexistro de Universidades, Centros e Títulos (RUCT), estableceuse por Acordo do Consello de Ministros do 18 de outubro de 2022, publicado mediante Resolución da Secretaría Xeral de Universidades do 21 de outubro de 2022 no Boletín Oficial del Estado (BOE) do 28 de outubro.
Polo exposto, de conformidade co disposto no artigo 35.4 da Lei orgánica 6/2001, do 21 de decembro, de universidades, na redacción dada pola Lei orgánica 4/2007, do 12 de abril,
Publicar o plan de estudos conducente á obtención do título de máster universitario en Eficiencia Enerxética e Sustentabilidade pola Universidade da Coruña, que se estrutura segundo consta no anexo.
A Coruña, 23 de xuño de 2023
Código RUCT: 4318167.
Plan de estudos que se inicia no curso 2022/23.
Estrutura das ensinanzas (Real decreto 822/2021, do 28 de setembro, anexo II, punto 4.1).
1. Ámbito do coñecemento ao cal se adscribe o título: enxeñaría industrial, enxeñaría mecánica, enxeñaría automática, enxeñaría da organización industrial e enxeñaría da navegación.
2. Distribución do plan de estudos en créditos ECTS, por tipo de materia:
3. Contido do plan de estudos.
Optativas 1.
Optativas 2.
A unidade temporal de todas as materias é cuadrimestral e existe un equilibrio de créditos entre cuadrimestres.
4. Condicións de terminación.
O alumnado deberá superar 60 créditos ECTS, distribuídos segundo se indica no punto 2, para obter o título de máster universitario en Eficiencia Enerxética e Sustentabilidade pola Universidade da Coruña.
RESOLUCIÓN do 21 de xuño de 2023 pola que se lles dá publicidade aos convenios de colaboración subscritos no segundo e terceiro cuadrimestre de 2022.
Instituto Galego de Estatística — III. Outras disposicións — 06/07/2023

De acordo co previsto no artigo 15 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro), onde se establece que as consellerías e entidades dependentes da Xunta de Galicia deberán remitir para a súa publicación no Diario Oficial de Galicia unha relación dos convenios de colaboración subscritos no cuadrimestre anterior e, en virtude das facultades que teño concedidas,
Único. Facer pública a relación de convenios subscritos polo Instituto Galego de Estatística nos meses de maio a decembro de 2022, que se xunta a esta resolución.
Santiago de Compostela, 21 de xuño de 2023
CORRECCIÓN DE ERROS. Orde do 16 de xuño de 2023 pola que se aproban as bases reguladoras para a concesión de incentivos á contratación de persoas mozas inscritas no Sistema nacional de garantía xuvenil no ámbito da Comunidade Autónoma de Galicia, cofinanciado polo Fondo Social Europeo, Programa operativo de emprego xuvenil 2014-2020, e se procede á súa convocatoria para o ano 2023 (código de procedemento TR350C).
Consellería de Promoción do Emprego e Igualdade — III. Outras disposicións — 06/07/2023

Advertido erro material na citada orde, publicada no
Diario Oficial de Galicia
número 123, do 29 de xuño de 2023, cómpre realizar a seguinte corrección:
Na páxina 40483, onde di: «c) Os contratos realizados con persoas traballadoras que finalicen unha relación laboral de carácter indefinido noutra empresa nun prazo de 3 meses previos á formalización do contrato polo que se solicita a subvención, excepto que a dita relación laboral finalizase por causa dun despido recoñecido ou declarado improcedente ou se extinga por algunha das causas sinaladas nos artigos 49.1.g), 51 e 52.c) do texto refundido da Lei do Estatuto dos traballadores.», debe dicir: «c) Os contratos realizados con persoas traballadoras que finalicen unha relación laboral de carácter indefinido na mesma empresa nun prazo de 3 meses previos á formalización do contrato polo que se solicita a subvención, excepto que a dita relación laboral finalizase por causa dun despido recoñecido ou declarado improcedente ou se extinga por algunha das causas sinaladas nos artigos 49.1.g), 51 e 52.c) do texto refundido da Lei do Estatuto dos traballadores».
ACORDO do 3 de xullo de 2023 polo que se acorda a publicación da Comisión de Radio e Televisión para as eleccións ao Congreso dos Deputados e ao Senado, convocadas polo Real decreto 400/2023, do 29 de maio.
Xunta Electoral Provincial da Coruña — III. Outras disposicións — 05/07/2023

A Xunta acorda a publicación da composición da Comisión de Radio e Televisión a que se refire o artigo 65 da Lei orgánica do réxime electoral xeral, á cal lle corresponde, baixo a dirección desta xunta, efectuar a proposta de distribución de espazos gratuítos de propaganda electoral nos medios de comunicación de titularidade pública, en relación coas eleccións ao Congreso de Deputados e ao Senado que terán lugar o vindeiro día 23 de xullo.
A Comisión de Radio e Televisión constituíuse e está formada polas seguintes persoas:
– Silvia Seixas Naia, presidenta.
– Francisco Suárez Pérez, secretario.
– María del Mar Pichel Montes, vogal.
– Antón Baldomir Vilela, vogal.
E para que conste e para a súa publicación no
Diario Oficial de Galicia
, expido e asino este acordo.
A Coruña, 3 de xullo de 2023
CORRECCIÓN DE ERROS. Extracto da Resolución do 1 de xuño de 2023 pola que se convoca o Programa de axuda ás actuacións de mellora da eficiencia enerxética en vivendas no marco do Plan de recuperación, transformación e resiliencia, financiado pola Unión Europea-NextGenerationEU, para o ano 2023, con carácter plurianual (código de procedemento VI406E).
Instituto Galego da Vivenda e Solo — III. Outras disposicións — 05/07/2023

Advertido erro no extracto da citada resolución, publicado no
Diario Oficial de Galicia
núm. 113, do 15 de xuño de 2023, cómpre facer a seguinte corrección:
BDNS (Identif.): 701863.
Na páxina 37248, no punto 1 do ordinal cuarto, referido ao crédito orzamentario, onde di: «1. As axudas previstas nesta convocatoria faranse efectivas con cargo á aplicación orzamentaria 08.81.451A.780.8 dos orzamentos xerais da Comunidade Autónoma de Galicia, polos importes de 2.870.177 euros para a anualidade 2023 e 1.000.000 de euros para a anualidade 2024, respectivamente», debe dicir: «1. As axudas previstas nesta convocatoria faranse efectivas con cargo á aplicación orzamentaria 08.81.451A.780.8 dos orzamentos xerais da Comunidade Autónoma de Galicia, polos importes de 2.868.363 euros para a anualidade 2023 e 1.000.000 de euros para a anualidade 2024, respectivamente».
CORRECCIÓN DE ERROS. Resolución do 1 de xuño de 2023 pola que se convoca o Programa de axuda ás actuacións de mellora da eficiencia enerxética en vivendas no marco do Plan de recuperación, transformación e resiliencia, financiado pola Unión Europea-NextGenerationEU, para o ano 2023, con carácter plurianual (código de procedemento VI406E).
Instituto Galego da Vivenda e Solo — III. Outras disposicións — 05/07/2023

Advertido erro na citada resolución, publicada no Diario Oficial de Galicia núm. 113, do 15 de xuño de 2023, cómpre facer a seguinte corrección:
Na páxina 37213, no punto 1 do ordinal terceiro, referido ao crédito orzamentario, onde di: «1. As axudas previstas nesta convocatoria faranse efectivas con cargo á aplicación orzamentaria 08.81.451A.780.8 dos orzamentos xerais da Comunidade Autónoma de Galicia, polos importes de 2.870.177 euros para a anualidade 2023 e 1.000.000 de euros para a anualidade 2024, respectivamente.», debe dicir: «1. As axudas previstas nesta convocatoria faranse efectivas con cargo á aplicación orzamentaria 08.81.451A.780.8 dos orzamentos xerais da Comunidade Autónoma de Galicia, polos importes de 2.868.363 de euros para a anualidade 2023 e 1.000.000 euros para a anualidade 2024, respectivamente.»
A publicación desta corrección non modifica o prazo de presentación de solicitudes previsto no ordinal sétimo da Resolución do 1 de xuño de 2023.
RESOLUCIÓN do 27 de xuño de 2023, da Secretaría Xeral de Política Lingüística, pola que se conceden subvencións ás entidades locais de Galicia para a promoción do uso da lingua galega, ao abeiro da convocatoria regulada na Orde do 6 de marzo de 2023.
Consellería de Cultura, Educación, Formación Profesional e Universidades — III. Outras disposicións — 05/07/2023

A Orde do 6 de marzo de 2023 regula a convocatoria e a concesión de subvencións ás entidades locais de Galicia para a promoción do uso da lingua galega (DOG núm. 54, do 17 de marzo).
Logo de ver os informes-proposta formulados pola comisión constituída ao abeiro do artigo 17 da dita convocatoria e polo órgano instrutor que recolle o artigo 15, e en virtude das facultades que me confire a Orde do 29 de xullo de 2022 de delegación de competencias nos órganos superiores e de dirección e nas xefaturas territoriais da Consellería de Cultura, Educación, Formación Profesional e Universidades, esta secretaría xeral
Primeiro. A concesión de axudas, na contía que se indica, aos proxectos relacionados no anexo. Ao abeiro desta convocatoria na valoración realizada non hai ningunha desestimación.
Segundo. De conformidade co artigo 4.2.b) da Lei 1/2016, do 18 de xaneiro, de transparencia e bo goberno da Comunidade Autónoma de Galicia, e co previsto no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, a Secretaría Xeral fará públicos os datos relevantes referidos ás axudas e subvencións concedidas, así como as sancións impostas aos beneficiarios.
Contra esta resolución, que esgota a vía administrativa, os interesados poderán interpoñer recurso potestativo de reposición ante a persoa titular da Secretaría Xeral de Política Lingüística, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, quen resolverá por delegación do conselleiro de Cultura, Educación, Formación Profesional e Universidades, de acordo co establecido na Orde do 6 de marzo de 2023, ou ben directamente recurso contencioso-administrativo no prazo de dous meses ante o Tribunal Superior de Xustiza de Galicia.
Santiago de Compostela, 27 de xuño de 2023
RESOLUCIÓN do 26 de xuño de 2023 pola que se resolve a convocatoria de axudas a centros privados concertados para a contratación de auxiliares de conversa coa finalidade de mellorar a competencia lingüística do alumnado en linguas estranxeiras (código de procedemento ED504E).
Consellería de Cultura, Educación, Formación Profesional e Universidades — III. Outras disposicións — 05/07/2023

A Consellería de Cultura, Educación, Formación Profesional e Universidades, mediante a Orde do 28 de decembro de 2022, publicada no DOG do 23 de xaneiro de 2023, estableceu as bases reguladoras e convocou axudas a centros privados concertados para a contratación de auxiliares de conversa coa finalidade de mellorar a competencia lingüística do alumnado en linguas estranxeiras, cun período de inicio e finalización do contrato comprendido entre o 1 de setembro de 2022 e o 30 de xuño de 2023.
Unha vez rematado o procedemento previo á concesión das axudas establecido na convocatoria, cómpre facer pública a relación definitiva de centros beneficiarios destas axudas e dos non beneficiarios, de acordo co establecido no artigo 12 da dita orde.
Primeiro. Publicar a listaxe dos centros beneficiarios das axudas coa cantidade asignada a cada centro educativo e dos centros non beneficiarios. Figuran todos eles no anexo I.
Segundo. Contra esta resolución, que pon fin á vía administrativa, poderase interpoñer recurso potestativo de reposición ante o conselleiro de Cultura, Educación, Formación Profesional e Universidades, no prazo dun mes, contado a partir do día seguinte ao da publicación no Diario Oficial de Galicia, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas ou, directamente, recurso contencioso-administrativo, no prazo de dous meses, e ante o Tribunal Superior de Xustiza de Galicia, conforme os artigos 10, 14 e 46.1 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 26 de xuño de 2023
CORRECCIÓN DE ERROS. Resolución do 10 de maio de 2023 pola que se fan públicas as bases e as condicións xerais de participación nas actividades formativas.
Escola Galega de Administración Pública — III. Outras disposicións — 10/07/2023

Advertido un erro na referida resolución, publicada no DOG número 96, do 23 de maio de 2023, cómpre facer a seguinte corrección:
– Na páxina 31135, onde di: «6º. Terán dereito preferente a ser seleccionadas as persoas que, nos dous anos anteriores á súa solicitude para cursar unha actividade da EGAP, non fixesen cursos por ter desfrutado dalgún permiso por motivos de conciliación da vida persoal, familiar e laboral ou dunha excedencia para o coidado de familiares», debe dicir: «6º. Terán dereito preferente a seren seleccionadas as persoas que, nos dous anos anteriores á súa solicitude para cursar unha actividade da EGAP, desfrutasen dalgún permiso por motivos de conciliación da vida persoal, familiar e laboral, ou dunha excedencia para o coidado de familiares».
ORDE do 30 de xuño de 2023 pola que se publica a concesión dos premios extraordinarios de formación profesional de grao superior correspondentes ao curso 2021/22, convocados pola Orde do 7 de marzo de 2023 (Diario Oficial de Galicia número 55, do 20 de marzo).
Consellería de Cultura, Educación, Formación Profesional e Universidades — III. Outras disposicións — 10/07/2023

A Orde do 7 de marzo de 2023 (DOG núm. 55, do 20 de marzo), pola que se convocan os premios extraordinarios de formación profesional de grao superior correspondentes ao curso 2021/22, establece no seu artigo 14.2 que a persoa titular da Dirección Xeral de Ordenación e Innovación Educativa elevará a proposta feita polo xurado de selección á persoa titular da Consellería de Cultura, Educación, Formación Profesional e Universidades, quen emitirá a correspondente orde de adxudicación para a súa publicación no
Diario Oficial de Galicia
.
Unha vez realizada polo xurado de selección a valoración das solicitudes presentadas, publicados os resultados coas puntuacións provisionais obtidas polas persoas candidatas, resoltas as reclamacións presentadas, vistas a acta coa proposta definitiva do xurado de selección e a proposta da directora xeral de Ordenación e Innovación Educativa sobre a concesión destes premios,
Primeiro. Conceder os premios extraordinarios de formación profesional de grao superior correspondentes ao curso 2021/22 ao alumnado que figura no anexo desta orde.
Segundo. Contra esta orde poderase recorrer mediante recurso potestativo de reposición ante a persoa titular da Secretaría Xeral Técnica da Consellería de Cultura, Educación, Formación Profesional e Universidades, por delegación de competencia establecida na Orde do 29 de xullo de 2022 (DOG núm. 151, do 9 de agosto), no prazo dun mes a partir do día seguinte ao da data de publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses desde tal publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 30 de xuño de 2023